
	Διαδικασία για τη διατήρηση αρχείων



	Κωδικός:
	ΔΙΑΔΙΚΑΣΙΑ-16
	
	Σύνταξη:
	Υπεύθυνος Προστασίας Δεδομένων (ΥΠΔ/DPO) 

	Έκδοση:
	1η/ 08.12.2022
	
	
	



Σκοπός
Η διαδικασία περιγράφει τον τρόπο με τον οποίο πρέπει να γίνεται η διατήρηση των ηλεκτρονικών και φυσικών αρχείων που περιλαμβάνουν δεδομένα προσωπικού χαρακτήρα και τον τρόπο με τον οποίο καθορίζονται οι χρόνοι τήρησης των αρχείων που περιέχουν προσωπικά δεδομένων.
Ανάλυση
Οι Προϊστάμενοι των Τμημάτων/ Ιδιοκτήτες πληροφοριών εισηγούνται ανά περίπτωση τον μέγιστο χρόνο τήρησης των αρχείων σε ηλεκτρονική ή φυσική μορφή. Ο χρόνος τήρησης προσδιορίζεται με βάση τα κριτήρια που ορίζει η αντίστοιχη Πολιτική και διαμορφώνεται σε σχέση με: 
· το σκοπό επεξεργασίας για τον οποίο απαιτούνται τα δεδομένα και μέχρι την εκπλήρωση του σκοπού αυτού, 
· τις ανάγκες λειτουργίας του Τμήματος/ Διεύθυνσης
· την υποχρέωση τήρησης των νομικών και κανονιστικών απαιτήσεων σε σχέση με τη διαχείριση προσωπικών δεδομένων
· τις υποχρεώσεις τήρησης απαιτήσεων τρίτων μερών, που προκύπτουν π.χ. από συμφωνίες ή συμβάσεις με Φορείς του Δημοσίου κ.λπ.

Το σύνολο των αρχείων που διακινούνται στο Πανεπιστήμιο και περιέχουν προσωπικά δεδομένα, περιγράφεται στο έντυπο «Μητρώο χρόνων τήρησης και καταστροφής προσωπικών δεδομένων» και ανανεώνεται όταν προστίθεται ή αφαιρείται κάποιο είδος αρχείου.
Οι Προϊστάμενοι των Τμημάτων/ Ιδιοκτήτες πληροφοριών με βάση τις προκαθορισμένες απαιτήσεις τήρησης πληροφοριών είναι υπεύθυνοι για τη δημιουργία αιτημάτων καταστροφής πόρων βάσει της «Πολιτικής και Διαδικασίας για ασφαλή καταστροφή δεδομένων». 

